เป็นแผลที่อวัยวะเพศคับไม่เคยมีเพศสัมพันธ์์สัักครั้ง อยู่ดีๆก็เป็นเป็นแผลคล้ายๆร้อนในคับ ตอนแรกทายาจะหายแล้วมันกลับมาเป็นอีกแถมหนักกว่าเดิม ไปคลีนิคเอายามากินแล้วก็กลับมาเป็นอีก
สวัสดีค่ะ หากไม่เคยมีเพศสัมพันธ์ ไม่ว่าจะทางช่องคลอด หรือการทำออรัลเซ็กส์ แผลที่เกิดที่อวัยวะเพศ ก็จะไม่ได้เกิดจากโรคติดต่อทางเพศสัมพันธ์ต่างๆ เช่น เริม ซิฟิลิส แผลริมอ่อน เป็นต้นดังนั้น แผลคล้ายๆ ร้อนในที่อวัยวะเพศ หากเกิดจากการบาดเจ็บ เช่น โดนสิ่งของครูดบาด โดนเล็บข่วน การช่วยตัวเองที่รุนแรง เป็นต้น การดูแลคือ ให้ล้างทำความสะอาดด้วยการฟอกด้วยสบู่ เช็ดให้แห้ง และใส่ยาฆ่าเชื้อ เช่น โพวิโดน ไอโอดีน เป็นต้น หลังจากนั้น ควรใช้ผ้าก๊อซหรือผ้าสะอาดปิดบริเวณที่เป็นแผลถลอกไว้ เพื่อป้องกันการเสียดสีกับเสื้อผ้า แล้วเช็ดทำความสะอาดต่อทุกวันด้วยน้ำเกลือสำหรับเช็ดบาดแผล โดยไม่ต้องใส่ยาฆ่าเชื้อแล้ว และพยายามหลีกเลี่ยงไม่ให้แผลโดนน้ำจนกว่าแผลจะหายสนิททั้งนี้ หากดูแลบาดแผลไม่ดี อาจเกิดการติดเชื้อ แผลก็จะขยายใหญ่ขึ้น รอบแผลเกิดการบวมแดงได้ ในกรณีนี้ ควรกลับไปพบแพทย์เพื่อให้ดูแลบาดแผลให้ค่ะ หากแผลเป็นมานานแต่หากแผลเป็นมานาน แล้วไม่มีทีท่าว่าจะหาย หรือเป็นหลายแผล อาจเกิดจาก- เป็น Bechet's disease เป็นโรคที่มีการอักเสบของเส้นเลือดทั่วร่างกายโดยไม่ทราบสาเหตุ อาการคือมีแผลเป็นๆหายๆบริเวณอวัยวะเพศ แต่ก็จะพบแผลในปากร่วมด้วยด้วย และมีอาการของระบบอื่นๆ อีก เช่น ตา ข้อต่อ ระบบประสาท เป็นต้น- โรค lichen planus เป็นโรคที่เกิดการอักเสบตามผิวหนัง เยื่อบุ เล็บ เกิดจากระบบภูมิคุ้มกันทำงานผิดปกติ อาการอาจทำให้เกิดแผลในปากและที่อวัยวะเพศได้ แต่ก็ต้องมีผื่นที่ผิวหนังให้เห็นร่วมด้วย- เป็นมะเร็งของอวัยวะเพศ แต่มักพบในผู้สูงอายุดังนั้น หากแผลยังคงไม่หาย หรือขยายขนาดมากขึ้น แนะนำควรไปพบแพทย์เฉพาะทางอายุรแพทย์หรือศัลยแพทย์ทางเดินปัสสาวะเพื่อตรวจหาสาเหตุค่ะ